Бесчокъуэ Щыхьмырзэ Батырбий и къуэр
Зауэм, лэжьыгъэм, IэщэкIэ ЗэщIэузэда Къару- хэм, хабзэхъумэ органхэм я ветеранхэм (пенсионерхэм) я Налшык къалэ жылагъуэ зэгухьэныгъэм хуабжьу и жагъуэ хъуауэ хъыбар фегъэщIэ Хэку зауэшхуэм хэ- та Бесчокъуэ Щыхьмырзэ Батырбий и къуэр дунейм зэрехыжамкIэ.
Ар лэжьакIуэшхуэу, хэкупсэ нэсу, цIыху Iущу, гуапэу икIи гудзакъэ зыхэлъу щытащ. Абы иIэ фIыщIэхэр Хэкум къилъытащ: «Урысейм щIыхь зиIэ и егъэджакIуэ, «СССР-м курыт щIэныгъэ хэхамкIэ и отличник», «СССР-м и потребительскэ кооперацэм и отличник», «СССР-м граждан зыхъумэжыныгъэмкIэ и отличник» цIэхэр къыфIащащ, «ЩIыхьым и дамыгъэ» орденыр, СССР-м и медаль куэд, Мамырыгъэр хъумэнымкIэ совет комитетым и дыщэ бгъэхэIу цIыкIур, Шэшэн-Ингуш АССР-м и Совет Нэхъыщхьэм и щIыхь тхылъхэр къратащ.
Бесчокъуэм гулъытэшхуэ хуищIырт къытщIэхъуэ щIэблэр гъэсэным, щIалэгъуалэм лэжьыгъэшхуэ ядригъэкIуэкIырт. Абы щытыкIэ гугъухэм дыкъызэрикIыну Iэмалхэр къыщигъэлъэгъуа «Чэнджэщ Iущхэр» и тхылъ гъуэзэджэр къытхуигъэнащ, цIыху псори нэмысыфIэу, щIэныгъэшхуэ зыбгъэдэлъу, губзыгъуэу, гуапэу икIи насыпыфIэу щытыным щIэхъуэпскIэрэ.
Ветеранхэм я къалэ советыр дунейм ехыжам и Iыхьлыхэмрэ и благъэхэмрэ яхуогузавэ.
Абы и фэеплъ нэхур сыт щыгъуи дигу илъынущ.
